पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दूसरे दिन गुरुवार को सीओ पवन कुमार झा ने क्षेत्र में लॉकडाउन को प्रभावी बनाने के लिए भ्रमण किया।इस क्रम में उन्होंने मंदिर मार्ग, मुख्य चौक,बाजार एवं ग्रामीण क्षेत्रों का भ्रमण किया।इस क्रम में उन्होंने सड़क पर बेवजह घूमने वाले लोगों को सख्ती के साथ घर वापस भेजा।उन्होंने सड़क पर आवाजाही को पूर्ण रूप से बंद कराया।इस दौरान जो लोग भी सड़क पर मिले उनसे उनके सड़क पर होने का कारण पूछा।जो लोग इमरजेंसी कार्यों से निकले थे उन्हें जाने दिया गया।
बाकी लोग को पूरी तरह से प्रतिबंधित किया गया।इस क्रम में उन्होंने सघन मास्क जाँच अभियान भी चलाया।जिसमें मास्क न लगाने वाले आठ लोगों से चार सौ रुपये जुर्माना वसूले गए।उन्हें मास्क भी उपलब्ध कराया गया।भ्रमण के दौरान छुपाकर सामान बेचने वाले दुकानदारों को सख्त हिदायत देते हुए कहा कि निर्धारित अवधि के पहले या बाद में सामान बेचते हुए पकड़े जाने पर कठोर कार्रवाई की जाएगी।इस दौरान सीओ ने ग्रामीण क्षेत्रों में लोगों को जागरूक किया और कहा कि बाहर तभी निकलें जब बहुत इमरजेंसी हो।मास्क लगाएं और सोशल डिस्टेंसिंग का पालन करें।उन्होंने लोगों को वैक्सीन लगवाने के लिए भी जागरूक किया और बताया कि वैक्सीन पूरी तरह सुरक्षित है।इससे किसी प्रकार का कोई खतरा नहीं है।भ्रमण में गोविंदगंज थानाध्यक्ष सरफराज अहमद एवं ओपी पुलिस की टीम भी सम्मिलित थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn